**Съобщение за избирателите!**

**Изтичащи крайни срокове за подаване на заявления за изборите за Народно събрание на 27 октомври 2024**г.

Във връзка с  изборите за  избиране на  народни представители, които ще се произведат на 27 октомври т.г.,  е осигурено дежурство на 12 октомври (събота) в сградата на Община Гурково  за приемане на следните заявления:

**1.Заявление за вписване в избирателния списък  по настоящ адрес (чл.36, ал.1 от Изборния кодекс) –** (***Приложение № 20-НС***). Заявленията се подават не по-късно от 14 дни преди изборния ден (**12.10.2024 год., събота вкл.)**до кмета на общината, кмета на кметството или кметския наместник по настоящ адрес на лицето (когато постоянния и настоящия адрес на лицето са различни).

**2.Заявление за гласуване с подвижна избирателна кутия** **(чл.37, ал.1 и 2 от Изборния кодекс**) - (***Приложение № 62-НС***). Заявленията се подават  от избиратели с трайни увреждания, които не им позволяват да упражнят избирателното си право в изборно помещение, не по-късно от 14 дни преди изборния ден (**12.10.2024 год., събота вкл.)**до кмета на общината, кмета на кметството или кметския наместник по постоянния или настоящ адрес на лицето (ако е подадено заявление за гласуване по настоящ адрес).

Когато избирател с увреждания,  които не му позволяват да гласува в изборно помещение и желае да гласува, но не е подал заявление  за това в срок не по-късно от 14 дни преди изборния ден, може да подаде заявление **не по-късно от 21.10.2024 г.** (5 дни преди изборния ден), в случай че на територията на общината е образувана Подвижна секционна избирателна комисия.

**Дежурството е осигурено от 08:00  до 17:00  на 12.10.2024 г. , първи етаж на Общинска администрация Гурково, бул. „Княз Ал. Батенберг“ № 3,** **тел. 0888248026; 0899086101; 0885555325**

 Образци на заявления могат да се изтеглят от интернет-страницата на община Гурково [http://gurkovo.bg/page/101/Избори.html](http://gurkovo.bg/page/101/%D0%98%D0%B7%D0%B1%D0%BE%D1%80%D0%B8.html%20)